rlitschk/wikidir huggingface dataset:
Wolfgànze isch e frànzeesche Gmein im Arrondissement Colmar-Ribeauvillé (Kanton Anze) im Owerelsàss (Haut-Rhin). Dr Ort isch uf dr heilig Wolfgang daift. Gege anno 1000 isch er as Wolfgangesheim erwähnt gsin. Dr hittig Namme isch us dr elsässisch-alemannischen Ussproch abgleitet. Im Hochmittelalter isch Wolfgànze lang vu dr Grafe vu Egse beherrscht worde un im 13. un 14. Johrhundert no vu dr Habsburger. Im 15. Johrhundert isch dr Ort no an s'Hüs Württemberg gfalle. Sällewäg isch im Dorf no 1536 Reformation durchgfüehrt un s'Dorf protestantisch worre. Nooch eim Drissigjährige Krieg un dr Expansionspolitiuk vum Louis XIV sin die württembergischen Besitzunge 1685 im Elsass under franzeesischi Oberhoheit kumme, aber witter bi Württemberg bliiwe. Im Underschid zue dr Besitzunge im Heilige Römische Riich hän d'Württemberger dorum am Ort auch wiider dr katholisch Ritus erlaube müesse. Die örtlich Kirch ussem 11. Johrhundert isch no vu 1685 bis zum Bau vu ere eigene katholische Kirch 1877 as Simultaneum gnutzt worde. Die württembergisch Herrschaft het mit der franzeesische Revolution geendet, wo mer z'Frankriich e Zentralstaat igefüehrt het un au dr Sonderstatus vum Elsass beendet het. Vun 1871 bìs 1918 hàt d Gmein zem ditsche Richslànd Elsàss-Lothringe ghert. Dr Maire vun Wolfgànze ìsch dr Jean-Louis Herbaut. Wolfgànze ghert
Frànkrich (uff Frànzeesch la France [la fʁɑ̃s](info), staatlich de République française [ʁe.py.blik fʁɑ̃.sɛz](info)) ésch e Lànd im weschtlich Europa. Es het ebbs meh àls sechzich Millione Inwohner un ésch mét 543.965 km² nooch Russland un d Ukraine s drittgreescht Lànd vun Europa. So nennt mers öi de Grande Nation un weje sini Form s „Hexagon“. Mét sini Küschte éschs des einzigscht Lànd vun Europa, wie vun d Nordsee unm Atlantik bis zuem Méttelmeer éwwr de gànz Kontinent driwwrlàngt. De nationàli Sprooch, s Frànzeesch, ésch de constitütionelli „Sprooch vun de Republik“, awwer s gibt öi noch 77 Regionalsprooche, wo ken offiziell Status hàn. Dä Deil vu Frankriich, wu uff em europäische Festland litt (France métropolitaine), erstreckt sich in Nord-Süd-Richtig vum Ermelkanal bis zum Mittelmeer, in Ost-West-Richtig vum Rhii bis zum Atlantik. Ußerdemm ghört e Reihe vu Insle zu Frankriich, di gröschti devuu isch Korsika. D Nochberländer vo Frankriich sin im Uuhrzeigersinn vu Norde us Belgie, Luxeburg, Dütschland, d'Schwiz, Italie, Monaco, Spanie un Andorra. Äne vum Ermelkanal im Norde gränzt au s Vereinigt Chönigriich an Frankriich. Durch d'Eroberige in de Vergangeheit hät Frankriich bis hütt no e baar Übberseegebiet bhalte, wu verwaltigstechnisch dezüe ghöre wie zum Bispil Französisch-Guayana z Südamerika. Chleineri französischi
Dr Kanton Altkìrech (Altkirch) isch e Kànton ìm Département Owerrhin (Haut-Rhin) in dr Region Elsass in Frankrich. Dr Kanton isch am 4. März 1790 im Zug von dr Inrichtung vom Département als Teil vom domolige "Distrikt Altkìrech" gründet worde. Mit dr Gründung vom Arrondissement am 17. Februar 1800 isch dr Kanton als Teil vom domolige Arrondissement Altkìrech (sit 1857 Milhüse) nej zugschnitte worde. In dr Zit von dr Zueghörigkeit zum Ditsche Rich von 1871 bis 1919 het es keini witere Untergliderunge vom domolige Kreis Altkirch gewe. Sitem 28. Juni 1919 isch dr Kanton wiider Teil vom Arrondissement Altkìrech. Dr Kanton grenzt im Norde an d Kanton Sànne im Arrondissement Thann sowie Milhüse-Wescht un Milhüse-Süd im Arrondissement Milhüse, im Oschte an dr Kanton Sierez im Arrondissement Milhüse, im Süde an dr Kanton Hirsinge un im Weschte an dr Kanton Dammerkìrech im eigene Arrondissement. Dr Kanton Altkìrech bestoht üs 64 Gmeinde. Kanton im Département Owerelsass (Haut-Rhin)
Chrüzlinge isch de Hauptort vo de politische Gmeind Chrüzlinge, vom gliichnamige Bezirk und liit im Kanton Thurgau. Mit über 19'000 Iiwohner isch es die zweitgröscht Stadt im Thurgau. Zsäme mit de dütsche Nochberstadt Konschdanz bilded si en Grossruum vo rund 120'000 Lüüt. Gliichzitig isch Chrüzlinge di gröscht Schwizer Stadt am Bodesee. Chrüzlinge liit i de Ostschwiz. Es isch im Nordweschte a der Landesgränze zu de dütsche Stadt Konschdanz, gege Oschte an wiite See. Südlich isch es vo chline Hügel iigrahmet. Quelle: Bundesamt für Statistik 2005 Vo de guet 19'500 Iiwohner hend über 4'500 die dütschi Staatsbürgerschaft, nu knapp d Helfti sind Schwiizer. Chrüzlinge hät e paar Gränzübergäng uf Konschdanz z Dütschland, und es liit a de Autobahn 7 und de Nationalstross 1, wo uf Züri füered. Mit em Obersee und em Untersee vom Bodesee isch si durch d Nationalstross 13 verbunde. D Linie vo de Ysebaan gönd vom Bahnhof Chrüzlinge uf Konschdanz, Rorschach, Wyfälden und Schaffuuse. Eini vo de Wegfüerige usem Netzwerk vom Jakobswäg usem Alemannische uf Santiago de Compostela füert vo Ulm über Konschdanz uf Chrüzlinge und vo dett als Schwobeweg durch d Schwiizer Kantön. I de Nöchi vo de Seeburg und vom Hafe liit s Seemuseum. S Gebäude
De Romäus (Romeias) hät mit bürgerlichem Name Remiguis Mans ghoaße. Wenn er gebore worre isch woaß mer net. Gschtorbe isch er 1513 i de Schlacht bi Novara. De Romäus isch de Villinger Lokalheld. Liit hän vuzellt, dass er riisegroß un mords stark gsii isch. So en Kerle hät sich natülich gern mit de Obrigkeit aaglegt. Vu ihm giits en huufe Gschichte un Legende: Wo Villinge mal mit Rottwiil in Fehde glege isch hät de Romäus ebbs ganz bsunderes mache welle. Also isch er ganz äloa noch Rottwiil in d'Stadt niigange. D'Rottwiiler hän s'Stadttor zuegmacht um ihn z'fange. De Romäus hät aber die Torwach umghaue, en Fligel vum Schtadttor uusghängt un hät sine Beute uf m'Buckel noch Villinge trage un am Obere Tor abgschtellt. In em Streit hät er mal arg wüescht gege de Schultheiß gschwätzt. Wege sellem hät ihn d'Obrigkeit vu de Stadt i de St. Michaels-Turm glockt un hät ihn dert lebenslänglich iischperre welle. Da drinne wär de Romäus wahrschiints vuhungeret aber sine Freund hän ihn mit ällem meegliche vusorgt. So hät er au manchmal broatene Käber krigt. Selle Knoche hät er ufghebt un sich so e Stige baut wo ner dann hät aubhaue kenne. Die Spure vu sinem
S Elsàss ésch e Làndschàft un e „Europäischa Gebiatskärwerschàft“ ém Oschte vun Frànkrich, én de Verwàltungsregion Grand Est. Si ligt àn de Weschtsite vum (mittlere un süedlich) Owerrhin-Tal un ésch àlso s Landel zwésche Rhin un Vogese. S Elsàss geht vun de nàtionali ditsch-frànzeeschi Grenz én dr Mitt vum Fluss àn de heechschti Grate vun d Vogese – mét e pààr Stickele Lànd uff'm Oschtufer, wo in elsàssischi Gmeinde gheere. Numme ém „Krumme Elsàss“ (frz.: Alsace Bossue) ém Norde vun Zàwere geht s ewwer de Vogese néwwer bis ins Saar­tàl. Ém Süde steest s àn d Schwiz, ém Norde ésch de Lauter de Grenz zr Pfalz. De Nochbere én Frànkrich sin Lothringe un d Frejgràfschàft Burgund. Mét (m mittlere un süedliche) Bade zsàmme bildt s àlso de (oweri) Owerrhin-Region zwésche Basel un Karlsrüeh, Schwàrzwald un Vogese. Vu 1973 bis àm And vu 2015 ésch s Elsáss e eigne Region (Région Alsace) gsin. Si ésch de kleinscht vun de Regione vun de France métropolitaine (europäisch Frànkrich) gsin mét numme zwéi Départements (normalerwiss sins frienr 3 bés 4 Départements in e Region gsi) un e Flächi vun 8.280 km². De zwéi Departements sin de Bas-Rhin (Untrelsàss) – Departementszahl 67, Prefektür Strosburi –
Die Sozialdemokratischi Partei vo Dütschland (churz SPD) isch e dütschi Volkspartei und die eltisti Partei z Dütschland, wo im Parlament verdräte isch. As erste Vorlöifer vo dr Partei gälte dr Allgemäini Dütschi Arbäiterveräin, wo 1863 gründet worde isch, und die Sozialdemokratischi Arbäiterpartei us em Joor 1869. D SPD isch zur Zit (2021) in zäh Länder an dr Regierig bedäiligt, in sibe von ene stellt si dr Regierigsschef. Uf Bundesebeni stellt si sit Dezember 2021 mit em Olaf Scholz dr Bundeskanzler in ere Ampelkoalition mit Grüene und FDP. D SPD isch Mitgliidspartei vo dr Sozialdemokratische Partei vo Öiropa (SPE), vo dr Progressive Allianz und het Beobachterstatus in dr Sozialistische Internazionale (SI), wo si früener lang e füerendi Posizion iignoo het, d Mitgliidschaft aber wäge Mäinigsverschiidehäite sit em Aafang vo 2013 sistiert het. Parteivorsitzer sin sit Dezember 2021 d Saskia Esken un de Lars Klingbeil. D Jugendorganisation vo dr SPD sin d Jusos. Bardeiprogramm S Sälbstverständnis vo dr SPD, wo si au in iire Bardeiprogramm brobiert z tradiere, umfasst politischi Inhalt und langfristigi Ziil, wo nit zu Gunste vom ene churzfristige Vordäil sötte ufgee wärde. Iir Grundsatzbrogramm begrift si as „moralischi Rächtfertigung für iiri Politik“. Die Grundsatzbrogramm si vo dr SPD in
Dr Kanton Markelse (amtlich: Canton de Marckolsheim) isch bìs März 2015 e Untergliderung vom Arrondissement Schlettstadt-Eerstain (Sélestat-Erstein) im Département Niderelsass (Bas-Rhin) in dr Region Elsass in Frankrich gsin. Dr Kanton isch am 4. März 1790 im Zug von dr Inrichtung von dr Départements als Teil vom domolige "Distrikt Benfeld" gründet worde. Später isch no zum nej gründete "Distrikt Schlestadt" kumme, wie Schlettstadt frieher uf französisch gheisse het. Mit dr Gründung vom Arrondissement am 17. Februar 1800 isch dr Kanton als Teil vom domolige Arrondissement Barr nej zuegschnitte worde. Am 10. Februar 1806 isch us em Arrondissement Barr s'Arrondissement Schlestadt worre. In dr ditsche Zit von 1871 bis 1919 het es keini witeri Untergliderung vom domalige "Kreis Schlettstadt" gewe. Sit 28. Juni 1919 isch dr Kanton wiider Teil vom Arrondissement Schlettstadt, wo am 24. Mai 1974 zum Arrondissement Schlettstadt-Eerstain zammeglegt worde isch. Zum 22. März 2015 ìsch dr Kànton ufglest wora. Dr Kanton hàt im Norde an dr Kanton Benfeld granzt, im Oschte an Ditschland mit em Ortenaukreis und em Landkreis Emmedinge im Regierungsbezirk Friburg (Bade-Wirdeberg), im Süde an dr Kanton Andelse im Arrondissement Colmer im Département Owerelsass (Haut-Rhin), im Südweschte an dr Kanton Rappschwihr im Arrondissement Rappschwihr, (ewefalls im Département
Mexiko (Spanisch: México /ˈmɛː.xɪ.kɔ/, Nahuatl: Mexihco /mɛː.ʃɪʔ.kɔ/), amtlech Vereinigti Mexikanischi Staate, span. Estados Unidos Mexicanos, isch e Bundesrepublik in Nordamerika mit 31 Bundesstaate und em Houptstadtdistrikt Mexiko-Stadt. Im Norde gränzt Mexiko a di Vereinigte Staate vo Amerika (USA); im Süde u Weschte a Pazifisch Ozean; im Südoschte a Guatemala, Belize u ds Karibische Meer; im Oschte a Golf vo Mexiko. Mit ere Gsamtflächi vo fasch zwöi Millione Quadratkilometer isch Mexiko ds füftgröschte Land ufem Amerikanische Doppelkontinänt, u wältwyt ligt Mexiko a vierzähter Stell. Über alli Länder gseh ligt Mexiko mit ere Bevölkerigszahl vo öppe 110 Millione Mönsche uf Platz elf. Ds Land isch nach der Houptstadt vo de Azteke, Mexico-Tenochtitlan benennt. Für d Härkunft vo dr Bezeichnig Mexico (mē/ʃ/ĭ'co) gits verschideni, aber unbefridigendi Erklärige. Eini drvo seit dr Teil mē stammi vo mĕtl, wo für d Agavepflanze (o: Maguey) steit. Dr Teil xĭ söll vo xīctli (Nabel) abgleitet sy u zäme mit em im Nahuatl hüffigen Ortssuffix co beziehigswys ko d Bezeichnig Dr Platz, wo dr Nabel (dr Mittelpunkt) vom Maguey ligt ergä. Di Ableitig isch unmüglech, wüll i de erschte beide Fäll d Vokallängi, wo im Nahuatl e Bedütigsunterschid usmacht, verschiden isch. En anderi Variante leitet der Ortsname, regelmässig
Flammekueche () oder Flammwaie sin Backwerk üssem Elsass. Für en Flammwaie wird en Hefeteig ganz dünn ussgrollt, un druff chunt e Creme uss suurem Raam, Crème fraîche, Kääs oder äänlichem. Als Belag nimmt mer meischt Ziwele und viil Späck. De Ursprung vum Flammwaie isch warschynts, dass mer friener d Temperatur vo de Holzöfe het welle abschätze, bevor mer s Brot bache het. Defür het mer uss däm Brotdaig, wo übrig gsi isch, d Flammwaie gmacht. Flammekueche hän im Elsass e Muckrsäckerle unterem bäuerliche Bild glidde un sin in Restaurants erscht ab ca. 1960 aabotte worre (zur gleiche Zeit sin interssanterweis au Pizzas in Mode ko). Helga Rosemann: Flammkuchen. Ein Streifzug durch das Land der Flammkuchen mit vielen Rezepten und Anregungen. Höma-Verlag, Offenbach 2009, ISBN 978-3-937329-35-2 Commons: Flammekueche – Sammlig vo Multimediadateie Flamm(eⁿ)kuecheⁿ, Wörterbuch der elsäsischen Mundarten, Bd. 1 Sp. 422 Normdate: GND: 7679235-3
Dr Gothic Rock, hüfig au nur als Gothic bezeichnet, isch e Stil vo dr Rockmusik, wo Ändi 1970er Johr us em Post-Punk-Umfäld usegange isch und in de 1980er und früehe 1990er Johr innerhalb vo dr Dark Wave-Bewegig populär gsi isch. Wäge sine zahlriche Verwurzelige im Punk-, Glam- und Psychedelic Rock sin d Usdrucksforme mannigfaltig. Schtilprägend für das Genre sin Bands wie Bauhaus, Siouxsie & The Banshees oder die früehe Sisters of Mercy gsi. Zwüsche 1994 und 1998 isch dr Gothic Rock - bis uf wenigi Künschtler - praktisch vollschtändig usgschtorbe. Är het aber nach dr Joortuusigwänd e Revival erläbt, wo sich durch starki Verschränkige zum amerikanische Death Rock üsseret. Dr Gothic Rock het am Afang vo de 1980er d Entwicklig vo dr Gothic-Kultur provoziert. Dr Gothic Rock isch dur si Bass- und Gitarreschpiel und sini - in dr Regel mit elektronische Sound-Effäkt unterlegte - Klangfarb kennzeichnet, zahlriichi Gothic-Rock-Song sin psychedelisch aghuucht. Typischi Effäkt sin Flanger, Delay (Verzögerig) oder Reverb (Hall-Effäkt), meischtens im Zämmespiel mit warme Overdrive- oder klare Gitarre-Sounds (so gnannti "moody slide guitars"). Das ka me vor allem bi Bands wie Bauhaus, Siouxsie & The Banshees, The Cure und de Früehwärk vo de Cocteau Twins und de Sisters of
Milhüsa esch a Schtàdt wu em Oschte vu Frànkrich legt. Se esch d'greeschta Schtàdt vum Owerelsàss un noh Schtrosburg d'zweitgreeschta vum Elsàss. Milhüsa-n-esch d'r Setz vu d'Unterprefäktür (la Sous-préfecture) vum Bezirk Milhüsa em Verwàltungszwig Owerlànd em Gebiat Elsàss. D'r Bezirk gleedert sech en Nin Làndkraiser. Milhüsa legt nordlig zemlig noch àm Dräilanderäcka, wu bschteet üs Frànkrich, Ditschlànd un d'r Schwiz, d'r bi granza noch viar Schtätt anenànd:Wiil àm Rhii, Bàsel Saint-Louis un Hiniga. Em üsserschta Süda han m'r d'r Sündgöi met Àltkelch àls Hàuiptschtàtt. Em Südwäschta àn da Üsslaifer vu da Vogesa naschtet sech Thànn ens Thürtàhl dri. Äbbis wu ma net därf vergassa z'ärwähna dàss en Thànn s'Südliga Toor esch vu d'r Wischtroos un em Nord Wäschta o wedder àn da Üsslaifer, àwer dàsmohl dia vu'm Rablànd, befendet sech Kolmer. Milhüsa werd vu zwai Bach, d' Ell un d'r Rhi durchkwert. Dia Zwai traffa sech henter d'r Merzàui vu Milhüsa. D'Ell geht d'noh witterscht durch s'gànza Landla un versüfft schlussandlig bi Schtrosburg em Rhi. S'ärschta mol vu d'Schtàdt Mehlhüsa Ürkundlig ärwähnt worra-n-esch esch anno 803 gseh. Noh d'r Leganda soll àls ärschtens a Mehla gschtànda seh un dàss schu àn a 58 vor Chreschti drumm haist jetz d Schtàdt
D Europa (altgriech. Εὐρώπη, Eurṓpē) isch ä Gschdalt us dr griechische Mythologii. Si isch d Tochter vom phönizische König Agenor odr vom Phoinix gsii und isch vom Zeus entfüert worde und uf de Insle Kreta d Muetter vom Minos worde. Noch ire isch de Erdtail Europa gnennt und au de Jupitermoo Europa. D Europa isch e Königstochter gsii, as Vatter werd entweder de Agenor oder de Phoinix agee und au för iri Muetter sind meriri Näme öberliferet. Iri Haimet isch Phönizie gsii, je noch Öberliferig entweder d Stadt Tyros oder Sidon. Wo si mit sinene Fründine am Meerufer miteme Böle gspilt het, isch en prächtige wiisse Stier erschine. D Maitli hend Angst öbercho, aber wo si gemrkt hend, as de Stier ganz zoom isch, hend s en afange straichele und sind em Schluss sogär ufem gritte. Wo aber d Europa uf de Stier ghocket isch, isch de i aim Garacho losgrennt und direkt is Meer ine. Er isch denn öbers Meer gschwume und uf de griechische Insle Kreta glandet. Dai het sich de Stier in en Maa verwandlet und de het gsait, as er de Gott Zeus sai. Er het mit er gschlofe und so sind drai Chind uf d
Maagebrot nennt mer raudeförmige, dinn glasierdi, sießi Gebäckmögge, wo vor allem uff Messene oder a de Chilbi vekauft wärre. S Maagebrot enthält maagefrindliche Gwirz wie Nägeli, Zimet, Sternänis un Muschkettbliede. Fir di dunkelbruun Farb vum Maagebrot isch Kako veranwortlig. Zum Sieße isch friener Honig gnoh worre, hit wird aber au Zuckr gnoh. Maagebrot giltet as Spezialität vo Sidditschland un dr Schwiz un isch friener ohni Schockiiberzug als Kritterbrot vekauft worre. Z Sidbade sait mer vilmol au Mässmogge zum Maagebrot. Rezept Rezept Mässmogge
D Helvetia isch en imaginäri Frauefigur, wo allegoorisch d Schwiz versinnbildlicht. Si werd meischtens miteme Schild, wo s Schwizerchrüz druf isch, und ere Lanze dargstellt. Ire Name laitet sich vom Volch vo de Helvetier ab, wo früener, vor de Röömerzyt, im Schwizerische Mittelland gwont hend. Z erschtmol isch ane 1676 as Sinnbild vo de Aidgnosseschaft e Frau, d "Eidtgenössische Dam", dargstellt wore. Noch de Propagierig vo de Helvetier as Vorfaare vo allne Schwiizer het die Daame de Name ”Helvetia“ öbercho, und mit de Gründig vom moderne Schwizerische Bundesstaat ane 1848 isch iri Bidütig no gstige. Si isch uf Gältstuk und Briefmargge abbildet worde. Hüt isch si numeno uf de Füfzgerli, em Aifränkler und em Zweefränkler abbildet. Degege stellt de Frauechopf ufem Füferli, Zeenerli und Zwänzgerli d Libertas ("Fraihait") dar, und ufem Föifliber gseht mer de chopf vomenen Alphirt. De Name ”Helvetia“ stoot au uf de schwizerische Briefmarke, demit me nöd de Name i alne vier Landessprooche schriibe mue. Usem gliiche Grund het mer as Landeskennzaiche d Sigle CH gwäält, d Abchürzig vo Confœderatio Helvetica, em latinische Name vode Schwizerische Aidgnosseschaft. De Name ”Helvetia“ werd i gwüssne Sprooche au för d Schwiz bruucht, so im neugriechische (Ελβετία, Elvetía) oder em Irische
Sundhüse ìsch e frànzeesche Gmein ìm Unterelsàss ìn dr Region Grand Est (bìs 2015 Region Elsàss). D Gmein ghert zem Kanton Schlettstàdt un zem Arrondissement Sélestat-Erstein. Sundhüse lit in dr Rhinebeni am Weschtufer vum Rhin öschtlich von Schlettstadt. D'Gmein lejt uf ungfähr halwem Weg von Strossburj im Norde und Milhüse im Süde. S Dorf bildet e Viereck mìt Nààrds (Nordhausen), Ooscht (Osthausen) und Weschthüse (Westhausen). Sundhüse isch zum erschte Mol gnännt worre anne 723. Dr Ortsname leitet sich von dr Himmelsrichtung "Süd" ab. Sundhüse bildet mit dr Gmeinde Weschthüse (Westhausen), Nààrds (Nordhausen) und Ooscht (Osthausen) e Viereck. Im Zentrum vom Viereck isch mit Hellelum (hit Ehl) e antiks Heiligtum glege. E analogi Situation gits im Nordelsass mitt dr Dörfer Weschhofe, Oschthofe un Sundhoffe (s'Dorf Nordhofe isch verschwunde, wird aber in alte Dokumente noch erwähnt) Sundhüse isch d'Endstation vom Riedbahnel gsin, wo von 1909-44 im Dampfbetrib von Schlettstadt us gfahre isch. S'Dorf het anno 2006 guet 1350 Inwohner gha. D'Inwohnerzahl isch demit sit 1999 ditlich gstige. Dr elsässisch Dialekt vuo Sundhüse ghört zem Oberrhiialemannisch. Freiheitsbaum Beerfescht am 1. Mai-Wocheend Firwerk um dr Fischweiher am Samschdig vorem 14. Jüli. Bürefescht (mit Büredänz, dr Wahl vom scheenste Ross, Vorfüehrunge von landwirtschaftliche Tätigkeite ...)
D Gothic-Kultur isch e vilsitigi Subkultur, wo ab Afang vo de 1980er Joor schtuefewiis us em Punk und em New-Wave-Umfäld füregange isch und sich us mehrerne Schplitterkulture zämesetzt. Si het in de 1980er und 1990er Joor im Rahme vo dr Dark-Wave-Bewegig exischtiert und het bis zur Joortuusigwändi dr Knotepunkt vo dr sognannte Schwarze Szene bildet. S Basiselemänt, wo d Entwicklig vo dr Gothic-Bewegig ermöglicht het, isch s Zämewirke vo Musik (Gothic Rock), d Faszination an absiitige Theme wie Tod und Vergänglichkeit (dodrus erklärt sich s Interässi an de Gothic Novels und an dr Schwarze Romantik), wo im Zug vo dr Neuen Deutschen Todeskunst ihre Höhepunkt gfunde het, und ere Sälbschtinszenierig, wo dodrus resultiert het. D Ahänger vo dr Gothic-Kultur wärde länderübergriffend als Goths bezeichnet, au wenn die Bezeichnig innerhalb vo dr Szene ehnder sälte Awändig findet, bi vilne Szene-Aghörige sogar uf Ablähnig stosst und hüfig hinterfrogt wird. Gründ für das finde sich bischpilswiis im Versuech, die eigeni Individualität z wahre. Im letschte Joorzähnt het d Bezeichnig Gothic e Zwäckentfremdig als Vermarktigsetikett dur d Musikinduschtrie erfahre, aber au dur die kommerzielle Medie, und das isch e witere Grund gsi, dä Szene-Name abzleene. So sin immer hüüfiger Bands us szenefremde Musikkulture, wie
Dr Jesus with erection isch e umstritteni satirischi Karikatur wo inre Studäntezitschrift an dr University of Oregon veröffentlicht worde isch. D'Karikatur het im Johr 2006 in de Verainigte Staate einigi Debattene uusglöst. Uf dr vo Hand zaichnete Karikatur gseht me dr Jesus nackt ufem Chrüz mit ere Erekzion. In dr Studäntezitschrift sind no elf witeri vo Hand zaichneti Karikature vom Jesus abbildet worde, under anderem aini wo dr Titel Resurrection het, wome der nackti Jesus gseht, winer en andere nackte Jesus küsst, und baidi hend Erekzione. D'Studente hend argumentiert, si hegit welle Dialog provoziere nachdem sovil d'Muslime kritisiert hend nach der Kontroverse um Karikature vom Mohammed vom gliche Johr. Das isch eso gsi: es paar Monet früeher het die dänischi Zitig Jyllands-Posten satirischi Karikature vom Mohammed, em höchste Profet vom Islam, veröffentlecht. Der Mohammed isch zum Bispil dargstellt worde mitemne Turban in Form vonere Bombe ufem Chopf; oder es isch dargstellt worde wine bätende Muslim vomene Hund "bestige" wird. Uf das abe hets (vorallem) in arabische Länder heftigi Protescht gäh: vili Muslime hend gsait dass die Karikature die Respektlosigkeit versinnbildliche, mit dere der "Weste" am Islam begägni. Botschafte vo westliche Länder (speziell dänischi Botschafte) si agriffe worde, e christlechi Nonne
Dr Kanton Andelse isch bìs März 2015 e Untergliderung vom Arrondissement Colmer im Département Owerelsass (Haut-Rhin) in dr Region Elsass in Frankrich gsi. Dr Kanton isch am 4. März 1790 im Zug von dr Inrichtung von dr Départements als Teil vom domolige "Distrikt Colmer" gründet worde. Mit dr Gründung von dr Arrondissements am 17. Februar 1800 isch dr Kanton als Teil vom domolige Arrondissement Colmer nej zuegschnitte worde. In dr ditsche Zit von 1871 bis 1919 het es keini witere Untergliderunge vom domolige "Kreis Kolmar" gewe. Sit em 28. Jüni 1919 isch dr Kanton zunächscht Teil vom domolige Arrondissement Colmer-Land (Colmar-Campagne) gsin, wo sit 1934 wiider zum Arrondissement Colmer vereinigt isch. Zum 22. März 2015 ìsch dr Kànton ufglest wore. Dr Kanton het im Norde an dr Kanton Markelse im Arrondissement Schlettstadt-Eerstain im Département Unterelsass (Bas-Rhin) grenzt, im Oschte an Ditschland mit em Landkreis Brisgau-Hochschwarzwald im Regierungsbezirk Friburg (Bade-Wirdeberg), im Süde an dr Kanton Nej-Brisach und im Weschte an d'Kantone Colmer-Süd und Colmer-Nord. Die gröscht Gmein vom Kanton isch Horwrig-Wihr mit 5.060 Inwohner im Oschte von dr Agglomeration von Colmer gsi. Àndelse Aarze Balze Bìschwihr Dìrrenànze Fortschwihr Grüese Holzwihr Horwrig-Wihr Hüse Iebse Kiene Munze Riedwihr Sundhoffe Ürsche Wickerschwìhr Widsole Kanton
Aarze isch e frànzeesche Gmein ìm Arrondissement Colmar-Ribeauvillé (Kanton Anze) ìm Owerelsàss (Haut-Rhin). S Dörfel isch Mitglid im interkommunale Zweckverband Pays Rhin - Brisach. Zwésche Arze un Grüsse sén Éwerràst vu rémischer Bsédlung gfunde wore. Zudàm gét's én Arze e mérowéngische Frédhof. S Wappe vu Arze zàigt e sélbrige Muschelschale uf rotem Héndergrund. Aarze lijt in dr Rhinewene in dr Nächi vom Rhin, gegeniwer von dr Gmein Vogtsburg uf dr ditsche Sid, 17 km von Colmer eweg. S'Dorf wird anno 670 in ere Schenkung vom Herzog Etichon an s'Kloschter Ebersminschter s'erscht Mol erwähnt. S'Kloschter het im Ort au Feudalrechte un d'Gerichtsbarkeit gha. Aarzene isch im Hochmittelalter e Lehe von von dr Grafe von Wert worde, wo demit von dr Landgrafe vom Unterelsass belehnt worde sin. 1325 isch's Dorf no unter d'Herrschaft vom Bischtum Strossburg kumme, unter wellere es bis 1789 verbliwe isch. Vun 1871 bìs 1918 hàt d Gmein zem ditsche Richslànd Elsàss-Lothringe ghert. Am Afang vom 2. Weltkrieg isch s'Dorf no im September 1939 evakuiert worre un d'Bevölkerung no noch dr französische Kapitulation im Herbscht 1940 zruckkehrt. Bi dr Befreiung von dr Nazi-Herrschaft im Friehjohr 1945 isch dr Ort no deilwiis zerstört worde. Dr Maire vo Aarze isch dr